വാലൻ പെരുമീവൽക്കാട

കേരളത്തിൽ ദേശാടകനായി എത്തുന്ന ഒരു പക്ഷിയാണ് വാലൻ പെരുമീവൽക്കാട. ഇതിന്റെ ഇംഗ്ലീഷ് പേര്  Collared Pratincole എന്നും ശാസ്ത്രീയ നാമം Glareola pratincola എന്നുമാണ്.

24 - 28 സെന്റീമീറ്റർ വരെ നീളം വരുന്ന ഇവയുടെ നിറംപൊതുവേ തവിട്ടാണ് വയർ ഭാഗവും വെള്ളയും ചിറകിന്റെ അടിവശം ചെമ്പൻ നിറവുമാണ് കണ്ണിൽ നിന്നും തുടങ്ങി താഴേക്ക് ഒരു കറുത്ത വരയും ഉണ്ടാകും. പ്രാണികളാണ് ഇവയുടെ പ്രധാന ഭക്ഷണം യൂറോപ്പിലും തെക്കു പടിഞ്ഞാറൻ ഏഷ്യൻ രാജ്യങ്ങളിലും ആഫ്രിക്കൻ പ്രദേശങ്ങളിലും പ്രജനനം നടത്തുന്ന ഇവ തണുപ്പുകാലത്ത് ഭൂമധ്യരേഖാ പ്രദേശങ്ങളിലേക്ക് ദേശാടനം നടത്തുന്നു. 

ഈ പക്ഷിയുടെ അടുത്ത ബന്ധുവും വളരെയധികം രൂപ സാദൃശ്യവുമുള്ള വലിയ മീവൽക്കാടയും  (Oriental pratincole)
കേരളത്തിൽ ദേശാടകനായി എത്തുന്ന ഇനമാണ്.

വാലൻ പെരുമീവൽക്കാടയുടെ പേര് സൂചിപ്പിക്കുന്നതു പോലെ, പറക്കുമ്പോൾ ദൃശ്യമാകുന്ന ഇതിന്റെ ഫോർക്ക് ആകൃതിയിലുള്ള നീളമുള്ള വാൽ നോക്കി ഇതിനെ വേർതിരിച്ചറിയാവുന്നതാണ്
അവലംബം

വർഗ്ഗം:ദേശാടനപ്പക്ഷികൾ